लगाना रखरखाव
आपको यह जानना होगा कि बाथरूम में बाथटब या शॉवर, सिंक और टॉयलेट कहाँ पर लगना है जिससे की आप पानी की पाइपलाइन उनतक पहुँचाने की राह निर्धारित कर सकें। चूँकि आपको पाइप लगाने के लिए फ़र्श में सूराख करने होंगे इसलिए बाथरूम में लगने वाली सभी चीज़ों के सटीक स्थान का जानना ज़रूरी है। सावधानीपूर्वक उन सभी जगहों पर निशान लगायें जहाँ पर काटना या सूराख करना है। दोबारा माप कर यह सुनिश्चित करें कि निशान सही लगे हैं क्योंकि यहाँ पर ग़लती की कोई गुंजाईश नहीं है। ज़रूरत के मुताबिक़ काट लें और सूराख कर लें। सभी तैयारियाँ पानी बंद करने से पहले ही कर लें ताकि बिना पानी के कम से कम समय तक रहना पड़े। आपको अपनी पाइप लाइन पर कोई भी काम करने से पहले बाथरुम की पानी की लाइन बंद करनी होगी। इसके लिए पानी के वॉल्व का पता करें और उसे बंद कर दें। आपको एक साधारण बाथरूम के लिए पानी की पाँच लाइनें बिछाने की जरूरत पड़ेगी। बाथटब/शावर और सिंक के लिए एक गर्म और एक ठंडे पानी की लाइन तथा टॉयलेट के लिए एक ठंडे पानी की लाइन। बाथरूम के नक्शे के आधार पर यह लाइनें आप दीवार से या फर्श में बिछा सकते हैं। सिंक और बाथटब के नलों को लचीले पाइप की सहायता से गर्म और ठंडे पानी की लाइन से जोड़ दें। रेघमार की सहायता से तांबे के पाइप को साफ करके चिकना करें और फिर उसे पानी की मेन पाइप लाइन से जोड़ दें। आपको अपने बाथरुम में कई नाप की ड्रेन लाइनें बिछानी होंगी। टॉयलेट के लिए ड्रेन लाइन 3 इंच (7.62cm) या 4 इंच (10.16cm) की होनी चाहिए। टॉयलेट के ड्रेन को पाइप से जोड़ने के बाद यह सुनिश्चित करें कि पाइप का ढलान मुख्य ड्रेन लाइन की तरफ है। सिंक के लिए नाली 1.5 इंच (3.81cm) और बाथटब के लिए 2 इंच (5.08cm) की होगी। ड्रेन पाइप के निकले हुए हिस्से को टॉयलेट की सीट से जोड़े। ऐसा करने के लिए इसको इस तरह से अपनी जगह पर रखें कि इसका टॉयलेट के पेंच वाले छेद से मिलान हो जाए। सीट को पेंच और पाइप के मुँह के ऊपर रखें। आप सीट के ऊपर बैठकर थोड़ा सा आगे पीछे हिलें  जिससे कि यह अपनी जगह सेट हो जाए। जांच करें की सीट समतल लगी है और फिर नट बोल्ट की सहायता से इसे कस दें। अब टॉयलेट की टंकी को बोल्ट की सहायता से सीट के साथ जोड़ें। अब पानी की पाइप लाइन जोड़े और टॉयलेट की सीट के बेस को पक्का करने के लिए इसके चारों तरफ से सीमेंट का जोड़ लगाएं। फर्श पर उस जगह निशान बना लें जहां पर सिंक का पेंच जमीन में कसा जाएगा और फिर सिंक के स्टैंड द्वारा फ़र्श में छेद करके स्टैंड को नट बोल्ट से फ़र्श के साथ कस दें। गर्म और ठंडे पानी की लाइन को सिंक से जोड़ दें। साथ में सिंक का हैंडल, रोकना और नाली को भी सिंक के ऊपरी हिस्से से जोड़ दें। सिंक को स्टैंड पर सेट करें और फिर इसके निकास को नाली के पाइप के साथ जोड़ दें। फ़र्श पर टब की रूपरेखा बना लें जिससे कि आप अनुमान लगा सकें कि नाली कहाँ पर आएगी। नाली की लाइन बिछायें और इसे हल्का सा जमा दें। जब आप यह कर लें फिर टब के निकास को नाली से जोड़ दें। टब को सेट करें और जाँचे कि यह समतल है। एक बार बाथरुम में प्लंबिंग का काम समाप्त होने के बाद आप भविष्य में भी परेशानियों का सामना कर सकते हैं। टॉयलेट की बंद नाली को खोलने के लिए उसके छेद पर प्लंजर रखें और उसे ऊपर नीचे धक्का दें। अगर इससे काम ना बने तो आप एक बरमे का भी इस्तेमाल कर सकते हैं। इसमें एक तरफ़ घुमाओदार तार होती है जो टॉयलेट में जाती है और दूसरी तरफ़ एक हैंडल जिसको घुमाने से तार नाली के पाइप के और अंदर तक जाती है। अगर आपका सिंक जाम हो जाए तो आप प्लंजर या बरमे का प्रयोग कर सकते हैं। आप सिंक के नीचे कचरा पकड़ने वाले हिस्से को उसका ढक्कन खोल कर के साफ कर सकते हैं।यह उस स्थान पर होता है जहां से पाइप दीवार में प्रवेश करता है। एक तार को इसके अंदर डाल कर घुमायें और निकाल कर देखें कुछ बाहर आया या नहीं। अगर यह काम ना करे तो एक पाने की सहायता से पाइप को अलग करें और फिर डिटरजेंट से इसे साफ करें। जमीन की नाली की छलनी को हटायें और उसमें लचीले पाइप को जितना भीतर तक जा सके उतना डालें। नाली के मुंह पर पाइप के चारो और रद्दी कपड़ा लगा कर के इसके छेद को बंद कर दें।. पानी को पूरी तेज रफ़्तार से खोलें और फिर इसे बंद करें। ऐसा बार बार करें जब तक कि नाली में पानी सुचारु रुप से बहना ना शुरु हो जाए। बाथटब की नाली को साफ करने के लिए इसकी अतिप्रवाह प्लेट को खोलें और इसे बाहर उठाएं। बरमे की घुमावदार तार को इसके अंदर डाल कर घूमायें और इससे बंद नाली को खोलें।
बाथरूम में सामान लगाने की जगह निर्धारित करें।
 घर में जाने वाले पानी को बंद करें।
 पानी की लाइनों को लगाए।
 ड्रेन लाइनों को जोड़ें
 टॉयलेट को जगह पर रखें। टॉयलेट अकसर दो हिस्सों में आते हैं - एक टंकी और एक सीट। सीट लगाने से शुरुआत करें।
 सिंक को लगाएं। शुरुआत सिंक के स्टैंड की जगह निर्धारित करने के साथ करें।
 टब और शॉवर को लगायें।
 अगर आपका टॉयलेट जाम हो जाए तो प्लंजर का प्रयोग करें।
 सिंक के जाम को प्लंजर या बरमे से खोलें।
 जमीन की नाली के लिए लचीले पाइप का प्रयोग करें।
 बाथटब की नाली को बरमे से साफ करें।

https://www.wikihow.com/Plumb-a-Bathroom https://www.wikihow.com/Plumb-a-Bathroom
Installation Maintenance